《风浪阻行再获聚首故作是诗》
宋代·释行海

鱼龙吹浪阻行舟，又得相寻暂聚头。
不是于君多惜别，自缘今日少交游。
斜风细雨吴天远，芳草垂杨越路愁。
昨夜不知人未去，误教魂梦过南州。

作者简介：释行海（一二二四～？）（生年据本集卷上《癸酉春侨居无为寺归云阁以十五游方今五十为题信笔十首》推算），号雪岑，剡（今浙江嵊县）人（同上书《归剡》）。早年出家，十五岁游方，度宗咸淳三年（一二六七）住嘉兴先福寺。有诗三千馀首，林希逸选取其中近体二百馀首为《雪岑和尚续集》二卷。事见本集林希逸跋。　释行海诗，以《雪岑和尚续集》抄本为底本，校以日本宽文五年（一六六五）刻本。